Presidenti Obama për avionin malajzian, Rusinë dhe Ukrainën 
Në një bisedë telefonike me zotin Putin, Presidenti e bëri të qartë se SHBA do të vendosin sanksione edhe më të ashpëra ndaj Rusisë, në se Moska nuk merr hapa për t'i dhënë fund krizës në Ukrainë.
Presidenti Obama tha se është "tërësisht i vendosur" që të gjendet se kush e rrëzoi avionin Boeing 777 mbi Ukrainë, pranë kufirit me Rusinë. Ai i tha gazetarëve në Shtëpinë e Bardhë, se hetuesit janë duke krijuar një ide më të qartë për ngjarjen: tha Presidenti. Vendi ku u rrëzua avioni nuk ishte i sigurtë dhe nuk dihet se kush i ka marrë kutitë e zeza të avionit, me regjistrimet e kabinës së pilotit dhe të dhënat e fluturimit, që do t'i ndihmonin hetuesit të përcaktonin me saktësi se çfarë ka ndodhur. Ndërsa zoti Obama tha se ende nuk dihen të gjitha faktet, ai akuzoi Rusinë se po vazhdon të mbështesë separatistët në Ukrainën Lindore. Ai i bëri thirrje të gjitha palëve të ndalin luftimet dhe të lejojnë hyrjen e hetuesve në vendin ku u rrëzua avioni: Në avion ndodheshin 298 persona, mes tyre të paktën një amerikan. SHBA thonë se Presidenti rus Vladimir Putin dhe qeveria ruse kanç lejuar dërgimin e armatimeve të rënda dhe luftëtarëve në Ukrainë. Gjatë javëve të fundit, Shtetet e Bashkuara kanë thënë se separatistët në rajon, të mbështetur nga Rusia, kanë rrëzuar një avion ukrainas transporti, një helikopter dhe ata thonë se kanë rrëzuar edhe një avion luftarak ukrainas. - tha Presidenti- Rusia mohon se i mbështet rebelët. Një ditë para rrëzimit të avionit të linjës "Malaysia Airlines", Shtetet e Bashkuara i shtuan sanksionet ndaj qeverisë ruse, të cilat prekin sektorët e mbrojtjes, financave dhe të energjisë. Sanksionet e reja janë një goditje për ekonominë e dobësuar të Rusisë. Zoti Obama thotë se në një bisedë telefonike të pati të enjten me zotin Putin, ai e bëri të qartë se SHBA do të vendosin sanksione edhe më të ashpëra ndaj Rusisë, në se Moska nuk merr hapa për t'i dhënë fund krizës në Ukrainë.